Sabin Salaberri

Sabin Salaberri Urzelai (Aramaio, Araba, ) musikaria eta irrati esataria da.

Aramaioko Ibarra auzoan jaioa, oso gaztetatik musikari lotu zitzaion. Gasteizko apaizgaitegian ikasketak Tomás Etxabarri eta Julio Valdésekin egin eta gero, Donostian ikasi zuen Francisco Escudero maisuarekin. Azkenik, Carmelo Bernaolaren zuzendaritzapean biribildu zuen bere musika prestakuntza, Jesus Guridi Kontserbatorioan. Hor irakatsi eta zuzendari izan zen. Gainera, igandero irrati saio bat zuen, eta hainbat komunikabiderentzat lan egin du.

1970. hamarkadan Amets izeneko pop taldean parte hartu zuen, teklatu-jotzaile, eta urte batzuk eman zituen Gasteizko Olabide ikastolan, besteak beste musika eta latin irakasten.

1996an San Fernandoko Arte Ederretako Akademiaren kide izendatu zuten. Bere herriko seme kuttun ere bada, eta 2006an Gasteizko Urrezko Zeledoia saria eman zioten.

Salaberriren lana beti abesbatzei lotuta egon da. Gasteizko apaizgaitegiko Schola Cantorum zuzendu zuen 1960tik 1977 arte. Geroago, Araba Abesbatza eratu zuen.

Lanak 
 Seis Canciones Vascas, tenor eta orkestrarako
 Sei Euskal Abesti, soprano eta orkestrarako
 Tres Cantos de Navidad
 Gora Araba
 Oroimena
 Guridi, Ehun Urte
 Mendirik Mendi

Ikus, gainera 
 Euskal Herriko musika klasikoa
 Arabar ospetsuen zerrenda

Kanpo estekak 

Euskal Herriko abesbatza zuzendariak
Arabako irrati esatariak
Euskal kazetariak
Arabako musikagileak
Aramaioarrak